2002/539/EY: Komission päätös, tehty 2 päivänä heinäkuuta 2002, Puolan tasavallassa toteutettavien maataloutta ja maaseudun kehittämistä koskevien liittymistä edeltävien toimenpiteiden tuen hallinnoinnin siirtämisestä liittymistä edeltävänä aikana



Virallinen lehti nro L 173 , 03/07/2002 s. 0041 - 0042



Komission päätös, tehty 2 päivänä heinäkuuta 2002, Puolan tasavallassa toteutettavien maataloutta ja maaseudun kehittämistä koskevien liittymistä edeltävien toimenpiteiden tuen hallinnoinnin siirtämisestä liittymistä edeltävänä aikana (2002/539/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon Euroopan unionin jäsenyyttä hakeneille valtioille osana liittymistä edeltävää strategiaa annettavan tuen yhteensovittamisesta ja asetuksen (ETY) N:o 3906/1989 muuttamisesta 21 päivänä kesäkuuta 1999 annetun neuvoston asetuksen (EY) N:o 1266/1999(1) ja erityisesti sen 12 artiklan 2 kohdan, ottaa huomioon yhteisön tuesta maataloutta ja maaseudun kehittämistä koskeville liittymistä valmisteleville toimenpiteille jäsenyyttä hakeneissa Keski- ja Itä-Euroopan maissa liittymistä edeltävänä aikana annetun neuvoston asetuksen (EY) N:o 1268/1999 soveltamista koskevista rahoitussäännöistä 7 päivänä kesäkuuta 2000 annetun komission asetuksen (EY) N:o 2222/2000(2), sellaisena kuin se on muutettuna asetuksella (EY) N:o 2252/2001(3), ja erityisesti sen 3 artiklan 2 kohdan, sekä katsoo seuraavaa: (1) Puolan tasavallan maataloutta ja maaseudun kehittämistä koskeva ohjelma hyväksyttiin 18 päivänä lokakuuta 2000 tehdyllä komission päätöksellä K(2000) 3040 lopullinen, sellaisena kuin se on muutettuna 22 päivänä huhtikuuta 2002 tehdyllä komission päätöksellä H 02/1236, yhteisön tuesta maataloutta ja maaseudun kehittämistä koskeville liittymistä valmisteleville toimenpiteille jäsenyyttä hakeneissa Keski- ja Itä-Euroopan maissa liittymistä edeltävänä aikana 21 päivänä kesäkuuta 1999 annetun neuvoston asetuksen (EY) N:o 1268/1999(4), sellaisena kuin se on viimeksi muutettuna asetuksella (EY) N:o 2500/2001(5), 4 artiklan 5 kohdan mukaisesti. (2) Puolan hallitus ja Euroopan yhteisön puolesta komissio allekirjoittivat 25 päivänä tammikuuta 2001 monivuotisen rahoitussopimuksen Sapard-ohjelman toteutuksen teknisestä, oikeudellisesta ja hallinnollisesta kehyksestä. (3) Asetuksessa (EY) N:o 1266/1999 säädetään, että saman asetuksen 12 artiklan 1 kohdassa tarkoitetusta ennakkohyväksynnän vaatimuksesta voidaan luopua ohjelmien/hankkeiden kansallisen ja alakohtaisen hallinnointikyvyn, varainhoidon valvontamenettelyjen ja julkistalouden rakenteiden tapauskohtaisen analyysin perusteella. Asetuksessa (EY) N:o 2222/2000 säädetään tällaisten analyysien tekemisen yksityiskohtaisista säännöistä. (4) Puolan tasavallan toimivaltainen viranomainen on nimennyt Sapard-virastoksi maatalouden rakenneuudistus- ja nykyaikaistamisviraston. Kyseinen virasto vastaa seuraavien toimenpiteiden täytäntöönpanosta: "Maatalous- ja kalastustuotteiden jalostuksen ja kaupan pitämisen parantaminen", "Maatilainvestoinnit", "Maaseudun infrastruktuurien kehittäminen", "Ammattikoulutus" ja "Tekninen apu", sellaisina kuin ne on määritelty Puolan tasavallan osalta päätöksellä K(2000) 3040 lopullinen hyväksytyssä maatalouden ja maaseudun kehittämisohjelmassa. Sapard-ohjelman täytäntöönpanoon liittyvien rahoitustoimintojen hoitajaksi on nimetty (valtiovarainministeriön) kansallinen rahasto. (5) Asetuksen (EY) N:o 1266/1999 ja asetuksen (EY) N:o 2222/2000 mukaisesti komissio totesi ohjelmien/hankkeiden kansallisen ja alakohtaisen hallinnointikyvyn, varainhoidon valvontamenettelyjen ja julkistalouden rakenteiden analyysin perusteella, että Puolan tasavalta täyttää mainittujen toimenpiteiden täytäntöönpanon osalta annetun komission asetuksen (EY) N:o 2222/2000 4, 5 ja 6 artiklassa sekä sen liitteessä säädetyt säännökset ja neuvoston asetuksen (EY) N:o 1266/1999 liitteessä säädetyt vähimmäisvaatimukset. (6) Maatalouden rakenneuudistus- ja nykyaikaistamisvirasto täyttää tyydyttävästi erityisesti seuraavat keskeiset hyväksyntäperusteet: kirjalliset menettelyt, tehtävien jako, ennen hankkeiden valintaa ja ennen maksujen suorittamista tehtävät tarkastukset, maksumenettelyt, kirjanpitomenettelyt, tietojärjestelmien turvallisuus, sisäinen tarkastus ja tarvittaessa julkisia hankintoja koskevat säännöt. (7) Puolan viranomaiset toimittivat 15 päivänä helmikuuta 2002 tarkistetun luettelon tukikelpoisista menoista monivuotisen rahoitussopimuksen B jakson 4 artiklan 1 kohdan mukaisesti, eikä komissio esittänyt vastalauseita tästä luettelosta. (8) Kansallinen rahasto täyttää tyydyttävästi seuraavat perusteet Sapard-ohjelman täytäntöönpanoon Puolassa liittyvien rahoitustoimintojen hoidon osalta: kirjausketju, varainhoito, varojen vastaanotto, varainsiirrot Sapard-virastolle, tietojärjestelmien turvallisuus ja sisäinen tarkastus. (9) Tästä syystä on aiheellista luopua neuvoston asetuksen (EY) N:o 1266/1999 12 artiklan 1 kohdassa tarkoitetusta ennakkohyväksyntää koskevasta vaatimuksesta ja siirtää tuen hallinnointi hajautetulta pohjalta maatalouden rakenneuudistus- ja nykyaikaistamisvirastolle ja kansalliselle rahastolle. (10) Koska komission tarkastukset koskevat kuitenkin toimintavalmista muttei toiminnassa olevaa järjestelmää, Sapard-ohjelman hallinnointi on aiheellista siirtää maatalouden rakenneuudistus- ja nykyaikaistamisvirastolle ja kansalliselle rahastolle väliaikaisesti. (11) Sapard-ohjelman hallinnoinnin täydellinen siirto tapahtuu vasta järjestelmän moitteetonta toimivuutta koskevien lisätarkastusten ja tuen hallinnoinnin siirtämisestä maatalouden rakenneuudistus- ja nykyaikaistamisvirastolle ja kansalliselle rahastolle mahdollisesti annettavien komission suositusten täytäntöönpanon jälkeen, ON PÄÄTTÄNYT SEURAAVAA: 1 artikla Luovutaan hankkeiden valintaa ja sopimuksia koskevasta komission ennakkohyväksyntävaatimuksesta Puolassa. 2 artikla Sapard-ohjelman hallinnointi siirretään väliaikaisesti 1) maatalouden rakenneuudistus- ja nykyaikaistamisvirastolle, Al. Jana Pawla II nr 70, PL-00 175 Warszawa, joka toimii Puolan tasavallan Sapard-virastona, toimenpiteiden "Maatalous- ja kalastustuotteiden jalostuksen ja kaupan pitämisen parantaminen", "Maatilainvestoinnit", "Maaseudun infrastruktuurien kehittäminen", "Ammattikoulutus" ja "Tekninen apu", sellaisina kuin ne on määritelty päätöksellä K(2000) 3040 lopullinen hyväksytyssä maatalouden ja maaseudun kehittämisohjelmassa, täytäntöön panemiseksi; sekä 2) Puolan tasavallan valtionvarainministeriön kansalliselle rahastolle, Swiçtokrzyska 12, PL-00 916 Warszawa, Sapard-ohjelman täytäntöönpanoon Puolassa liittyvien rahoitustoimien hoitamisen osalta. Tehty Brysselissä 2 päivänä heinäkuuta 2002. Komission puolesta Franz Fischler Komission jäsen (1) EYVL L 161, 26.6.1999, s. 68. (2) EYVL L 253, 7.10.2000, s. 5. (3) EYVL L 304, 21.11.2001, s. 8. (4) EYVL L 161, 26.6.1999, s. 87. (5) EYVL L 342, 27.12.2001, s. 1.